CELEX: 32020R0219
Language: sl
Date: 2020-02-17 00:00:00
Title: Izvedbena uredba Komisije (EU) 2020/219 z dne 17. februarja 2020 o spremembi Uredbe Sveta (ES) št. 314/2004 o nekaterih omejevalnih ukrepih proti Zimbabveju

18.2.2020   
               
               
                  SL
               
               
                  Uradni list Evropske unije
               
               
                  L 44/17
               
            
         IZVEDBENA UREDBA KOMISIJE (EU) 2020/219
         z dne 17. februarja 2020
         o spremembi Uredbe Sveta (ES) št. 314/2004 o nekaterih omejevalnih ukrepih proti Zimbabveju
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 314/2004 z dne 19. februarja 2004 o nekaterih omejevalnih ukrepih proti Zimbabveju (1) in zlasti člena 11(b) Uredbe,
         ob upoštevanju naslednjega:
         
                     (1)
                  
                  
                     V Prilogi II k Sklepu Sveta 2011/101/SZVP (2) so navedene fizične in pravne osebe, za katere veljajo omejitve iz člena 5 navedenega sklepa.
                  
               
                     (2)
                  
                  
                     Uredba (ES) št. 314/2004 uveljavlja navedeni sklep v obsegu, v katerem je potrebno ukrepanje na ravni Unije. Priloga III k Uredbi (ES) št. 314/2004 navaja osebe in subjekte, ki jih zadeva zamrznitev sredstev in gospodarskih virov iz navedene uredbe.
                  
               
                     (3)
                  
                  
                     Svet je 17. februarja 2020 sklenil črtati vnos iz Priloge II k Sklepu Sveta 2011/101/SZVP za eno umrlo osebo.
                  
               
                     (4)
                  
                  
                     Prilogo III k Uredbi (ES) št. 314/2004 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Priloga III k Uredbi Sveta (ES) št. 314/2004 se nadomesti s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. februarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 55, 24.2.2004, str. 1.
         
            (2)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).
      
      
         
            PRILOGA
            
               
                  
                     „PRILOGA III
                     Seznam oseb in subjektov iz člena 6
                     I.   Osebe
                     
                                 Ime (in vsi vzdevki)
                              
                              
                                 Podatki za identifikacijo
                              
                              
                                 Razlog za uvrstitev na seznam
                              
                           
                                 
                                             (2)
                                          
                                          
                                             Mugabe, Grace
                                          
                                       
                              
                                 rojena 23.7.1965
                                 št. potnega lista AD001159
                                 ID 63‐646650Q70
                              
                              
                                 nekdanja sekretarka ženske sekcije ZANU-PF (Afriška nacionalna unija – Zimbabve, patriotska fronta), vpletena v dejavnosti, ki resno spodkopavajo demokracijo, spoštovanje človekovih pravic in pravno državo; leta 2002 je prevzela posestvo Iron Mask; domnevno naj bi se nezakonito okoriščala z rudniki diamantov.
                              
                           
                                 
                                             (5)
                                          
                                          
                                             Chiwenga, Constantine
                                          
                                       
                              
                                 poveljnik obrambnih sil Zimbabveja, general (nekdanji poveljnik vojske, generalpodpolkovnik)
                                 rojen 25.8.1956
                                 št. potnega lista AD000263
                                 ID 63‐327568M80
                              
                              
                                 član skupnega operativnega poveljstva, soudeležen pri oblikovanju ali vodenju represivne državne politike; oborožene sile uporabljal za prevzemanje kmetij; med volitvami leta 2008 je bil glavni organizator nasilja, povezanega z odločilnim krogom predsedniških volitev.
                              
                           
                                 
                                             (6)
                                          
                                          
                                             Shiri, Perence (tudi Bigboy) Samson Chikerema
                                          
                                       
                              
                                 generalpodpolkovnik vojaškega letalstva
                                 rojen 1.11.1955
                                 ID 29‐098876M18
                              
                              
                                 visok vojaški častnik in član skupnega operativnega poveljstva ZANU-PF, soudeležen pri oblikovanju ali vodenju represivne državne politike; vpleten v politično nasilje, med drugim med volitvami v provinci Mashonaland West in okraju Chiadzwa leta 2008.
                              
                           
                                 
                                             (7)
                                          
                                          
                                             Sibanda, Phillip Valerio (tudi Valentine)
                                          
                                       
                              
                                 poveljnik narodne armade Zimbabveja, generalpodpolkovnik
                                 rojen 25.8.1956 ali 24.12.1954
                                 ID 63‐357671H26
                              
                              
                                 visoka vojaška osebnost; povezan z vlado in soudeležen pri oblikovanju ali vodenju represivne državne politike.
                              
                           II.   Subjekti
                     
                                 Ime
                              
                              
                                 Podatki za identifikacijo
                              
                              
                                 Razlog za uvrstitev na seznam
                              
                           
                                 Zimbabwe Defence Industries
                              
                              
                                 10th floor, Trustee House, 55 Samora Machel Avenue, PO Box 6597, Harare, Zimbabwe
                              
                              
                                 povezan z Ministrstvom za obrambo in vladno frakcijo ZANU-PF.
                              
                           
               “